CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

ŐRI ISTVÁN - AZ ÉLET ÉS AZ ÚT DALAI
17. oldal

HANGTALAN MESÉK

ÉNEK AZ UBORKAVIRÁGHOZ

Kedves kis uborkavirág
milyen ott lent,
a levelek alatti világ?
ugye jó elbújni
a forró nap elől,
ugye jó csendben pihenni
az árnyas oldal felől?
s ha kinéztél a levelek között,
láttad-e, hogy a cinkénk
messze költözött?
s láttál-e mást is,
mi kertünkben megesett,
mikor megláttam Kedvesem
s szemében
gyöngyfény-könny remegett?
láttad-e, ahogy átölelt,
s bármit kérdeztem,
csak ajka felelt?
érezted-e a belőlünk áradó erőt?
tudod-e,
kedves kis uborkavirág,
hogy szeretem őt?
s ha feléd lépünk,
ugye nem hallod léptünk,
mert boldogok vagyunk
s e világ már nem az otthonunk?
ugye tudsz mindent, mi lényeges,
mit tudós életeken át keres?
ugye tudsz mindent, mi szívedig ér,
kedves kis sárga Virágtündér,
és érted is?
mert imádkozom minden nap
Kedvesemért
és érted is.

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ