CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

ŐRI ISTVÁN - AZ ÉLET ÉS AZ ÚT DALAI
48. oldal

GYERMEKMOSOLY

CICAISKOLA
Weöres Sándor nyomán

Egyszer volt egy nagy csoda,
neve: Cicaiskola.
Aki szépen nyávogott,
mind oda járhatott.

Jól ment ott az írás,
és jól minden más,
a dolgozat lett szép
macskakaparás.

De mindenek előtt
azt kellett jól tudni,
hogy lehet egeret
ravaszul megfogni.

Énekóra is volt
a Cicaiskolában,
versengtek a cicák
kedves nyávogásban.

De mikor az idő
a vizsgákra jutott,
apraja és nagyja
mélyen elhallgatott.

Behúzták fülüket,
reszketett a bajúsz,
egy sem tudta, szegény,
hogy milyen tételt húz.

De a Tanító Úr
maga is volt diák,
emlékezett arra,
milyen az a világ.

Kedvesen mosolygott
a megrettent cicákra:
Mind megfeleltetek
a Cicaiskolába'!

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ