CÍMLAP | TARTALOMJEGYZÉK | AJÁNLÁS | ELŐSZÓ | ÖNÉLETRAJZ | IMPRESSZUM

ŐRI ISTVÁN - AZ ÉLET ÉS AZ ÚT DALAI
35. oldal

FEJEMET LEHAJTOM...

KÉPEK UTASSYNÉ, NAGY MARGIT: AKKORIBAN HAJDA-RÉGEN
CÍMŰ VERSÉNEK ELSŐ SORÁRA

Akkoriban hajda-régen
úgy történt, mint a mesékben
megjelentél, mellém álltál,
kezem fogtad, csókra vártál
hozzám bújtál, elaludtál
szép szemeid mind becsuktál
boldogságom, kedves álmom
vándorleány csillagágon
fénymadárként dalol nekem
szemeiben éjszerelem...
hozzám bújtál, elaltattál
sóhajálmot elémhoztál
ó, Istenem! ó, te világ!
te adtad őt - csillagvirág
örömkönnyek, bánatkacaj
szívszakadó lélekzsivaj...
hol vagy, hol vagy, édes párom?
hol ér véget vándorlásom?
földi vándor, égivándor
égivándor, földi álom
földi álom égbe kél
tündérmesét elmesél
ülj le mellém, szép kedvesem
hadd szeressek kegyelmesen
hittel, szívvel, sok erővel
ezer és egy esztendővel
sohamúló, mindigégő
kéz a kézben elmenővel...

ELŐZŐ OLDAL - KÖVETKEZŐ OLDAL

*

NETKÖTET PROGRAM - IRODALMI RÁDIÓ